Kike Amonarriz

Endrike "Kike" Amonarriz Gorria (Tolosa, Gipuzkoa, 1961eko irailaren 30a) Euskal Filologian lizentziatutako soziolinguista, umorista eta telebista-aurkezlea da. 2019ko irailean Euskaltzaleen Topaguneko lehendakari izendatu zuten. Gainera, Tolosako udaleko euskarako teknikaria eta SIADECO elkarteko soziolinguista izan da.

 Argian 
Zeruko Argia aldizkarian hasi zen umorezko artikuluak idazten. Horrez gain, txiste liburu eta kaseteak egin ditu Joxerra Galarraga eta Guillermo Segurolarekin. Gainera, Argiak argitaratutako Txorakikeriak izeneko liburuak idatzi ditu. Inguma datu basean Amonarrizek idatzitako 45 lan baino gehiago azaltzen dira, gehienak soziolinguistikari buruzko hitzaldiak eta artikuluak.Kike Amonarrizen produkzioa Inguma datu-basearen arabera (>45 produktu) Adibidez: XXI. mendeko euskaldunak: "Nola aldatu(ko) diren gauzak, kamarada!" (2009), Gazte hizkerak - hizkera gazteak (2008), 2006ko hizkuntzen kale-erabileraren neurketa: aurreikuspenak eta emaitzak (2007), Euskal Herriko hizkuntz normalizazioaren zenbait alderdi (1984).

 Euskal Telebistan 
Halaber, Euskal Telebistan lan egiten du eta hainbat saiotan parte hartu du aktore, gidoilari edota aurkezle lanetan: Hitz eta Pitz, Funtzioa, Hau da A.U., Beni ta Marini, Balinda, Bai zera, Txiskola eta Sikofonia. Gainera, Barrebusa telebista saioa zuzendu du.

2006ko urtarriletik 2013ra bitartean, ETB 1eko Mihiluze telebista saio arrakastatsua aurkeztu zuen Ilaski Serranorekin, ziur aski bere jardunik ezagunena hedabide honetan.

2013-2015 urteen artean, ETB 1eko Tribuaren Berbak saioa aurkezten zuen, euskararen inguruko dibulgazio saioa.

2015-2017 urteen artean, ETB 1eko Burubero lehiaketa aurkeztu zuen.

2025.urtean Tribuaren Berbak saioa bueltatu da, eta bera da aurkezle.

 Topagunean 
ezkerrera|thumb|Kike Amonarrizek Irati Iciar-ri Euskaltzaleen Topaguneko lehendakari kargua pasatzen 2023an.
2019ko irailean, Kike Amonarrizek hartu zuen Elena Lakaren lekukoa eta Topagunearen lehendakaritza hartu zuen, Andoaingo Martin Ugalde Kultur Parkean. Tolosako Galtzaundi Euskara Elkartearen kidea da Amonarriz eta kargu hau hartuta, Euskal Herriko elkarte guztien koordinatzaile dabil orain.

Urte hartan bertan "Euskararen bidegurutzetik" (Elkar)"Euskararen bidegurutzetik" (Elkar, 2019). liburua idatzi zuen, bere esperientziatik egindako lan sendoa.

Euskaltzaleen Topaguneko lehendakari kargua Irati Iciarri pasa zion 2023ko irailean.

 Euskaltzaina 
2021ean euskaltzain urgazle izendatu zuen Euskaltzaindiak.Amonarrizek eta Garikanok Euskaltzaindiaren ikur-diploma jaso dute, urgazle berri gisa

 Beste arlo batzuetan 
2003ko foru hauteskundeetan Aralar alderdiaren Tolosaldeko zerrenda itxi zuen, independente gisa.

Gure Esku ekimenaren bultzatzailea ere bada."Gure Esku Dagok doinu alai bat ekarri du" (Noaua, 2017/04/07).

 Erreferentziak 

 Ikus, gainera 
 Zerrenda:Tolosar ospetsuak
 31 eskutik

 Kanpo estekak 
 "Umorea beti da politikoa", elkarrizketa Argian (2008/01/06).
 "Irakasle mitiko haiek", UEUren 40. urteko blogean.
 Elkarrizketa Berrian Topagunearen lehendakari izendatu ostean (2019/09/28).

Kategoria:ETB 1eko aurkezleak
Kategoria:Euskal Herriko umoristak
Kategoria:Soziolinguistak
Kategoria:Euskal idazleak
Kategoria:Tolosarrak
Kategoria:Umorezko idazleak
Kategoria:Gure Esku Dago
Kategoria:Euskararen sustatzaileak